इस बारे च अपने बचारें गी में बस्तारा कन्ने ‘आरोगेय विषयक सामान्य ज्ञान’ नां दी उस पोथी च लिखेआ ऐ जड़ी में दक्खन अफ्रीका दे हिन्दुस्तानियें आस्तै लिखी ही। बाद च पच्छम ज बी इस पोथी दा खासा प्रचार होआ। मिगी आपूं इस गल्लै पर हरानी होई। इस सिलसिले च मते लोकें मेरे कन्ने खतो-खताबत कीती। इस्सै करी इस बारे च इत्थें बी किश लिखना जरूरी होई गेआ ऐ। में उस पोथी च जड़े बचार प्रगट कीते हे ओ ते अजें बी उयां गै न पर अपने व्यवहारक जीवनै च कई फेर-बदल में कीते न जिन्दा पता उस कताबै गी पढ़ने आलेंगी नईं ऐ। उनेई इन्दी जानकारी होई जा ए मनासब गै।